Henn Oona

Henn Oona (sündinud 28. aprillil 1939 Tartus) on eesti füüsikEesti teaduse biograafiline leksikon, 3. köide, kes viibis esimese eestlasena lõunapoolusel.

Elulugu
Henn Oona on Hain Oona vend.

Lõpetas Rensselaeri Polütehnilise Instituudi (M.Sc.), Ph.D. (füüsika, 1974, Arizona Ülikool, Tucson), väitekiri "Characteristic and non-characteristic X-rays from ion-atom collisions". Töötas 1963–66 USA Antarktika Uurimisprogrammis (USARP), hiljem Arizona Ülikoolis Tucsonis ja California Ülikooli Los Alamose Riiklikus Laboris.

Teadustöö
Uurimisvaldkond: eksperimentaalne aatomifüüsika, laserite jm energiaimpulsid termotuumareaktsioonide indutseerijana. 1963 novembrist 1965 märtsini talvitus Antarktikas lõunapoolusel asuvas Amundseni-Scotti jaamas, kus uuris virmaliste geofüüsikat ja morfoloogiat; polaarpäeval osales ka jääkihtide dateerimise uuringutes ning töötas Crozier' neeme pingviinikoloonias ja Rossi šelfiliustikul. Tema auks on nimetatud mägi Transantarktilises mäestikus Kuninganna Elisabethi ahelikus (Mount Oona, 2170 m, ).

Viited

Teoseid
 Comments on Ar L23-shell fluorescence yields and argon-charge-state fractions. // Phys. Rev. Lett. 34 (1975)
 Equilibrium charge-state distributions and multiple-scattering angles of 1 MeV and 2 MeV krypton ions in carbon foils (kaasautor). // Phys. Rev. A 21 (1980) 2
 Experimental study of relative level populations in beam-foil-excited Ar-VIII and Kr-VIII (kaasautor). // Phys. Rev. A 25 (1982) 1
 Target plasma formation for magnetic compression magnetized target fusion (kaasautor). // Phys. Rev. Lett. 75 (1995) 10.

Kirjandus
 Teataja (1974), 3. VIII


Kategooria:Eesti füüsikud
Kategooria:Eesti polaaruurijad
Kategooria:Väliseestlased
Kategooria:Rensselaeri Polütehnilise Instituudi vilistlased
Kategooria:Arizona ülikooli vilistlased
Kategooria:Sündinud 1939